
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 29/1030 кв.м идеални части от УПИ VІІ-1172 в кв. 89 по плана на кв. Банево, гр.Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх. № 94-01-32205/17/10.12.2019г. от П. Й. К., с искане за прекратяване на съсобственост в урегулиран поземлен имот УПИ VІІ-1172 в кв. 89, целият с площ 1030 кв.м, по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас притежава 29/1030 кв.м ид. части от УПИ VІІ-1172, целият с площ 1030 кв.м в кв. 89, кв. Банево, гр. Бургас, при граници: северозапад – УПИ VІ-1173 и УПИ ІІІ-1169; североизток – улица; югоизток – VІІІ-1171 и УПИ ІХ-1171; югозапад – УПИ ІІІ-1169, отразен в КК на гр. Бургас, като ПИ с идентификатор 07079.705.4072 и площ 1030 кв.м, за които има съставен Акт №8988/05.07.2018г. за частна общинска собственост. 
Заявителят – П. Й. К. притежава 1001/1030 кв.м ид ч. от УПИ VІІ-1172 в кв. 89, кв. Банево, гр. Бургас и се легитимира като собственик с нот. акт № 57, том V, рег. №11371, дело №764 от 20.09.2019г. на Нотариус при БРС.

Частта на Общината в имота е минимална и не отговарят на изискванията на чл. 19 от Закона за устройство на територията (ЗУТ) за обособяване на самостоятелен урегулиран поземлен имот. 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 29/1030 кв.м идеални части от УПИ VІІ-1172, целият с площ 1030 кв.м в кв. 89, кв. Банево, гр. Бургас, на оценител, член на КНОБ, определена в размер на 1750 (хиляда седемстотин и петдесет) лева, без ДДС.
Данъчната оценка на имота, предмет на продажба е 678,60 (шестстотин седемдесет и осем лева и шестдесет стотинки) лева.

Имотът е включен в Годишната програма за управление и разпореждане с общинската собственост на Община Бургас за 2020г., приета с Решение по т. 4 от проведеното на 28.01.2020г. заседание на Общински съвет – Бургас (Протокол №6) по реда на чл. 8, ал. 9 от ЗОС.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 11.07.2019г. на Комисия, назначена с моя Заповед №3955/20.12.2019г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между Община Бургас и П. Й. К. чрез продажба на 29/1030 кв.м ид. части от недвижим имот, актувани с Акт №8988/05.07.2018г. за частна общинска собственост, представляващи идеална част от урегулиран поземлен имот (УПИ) VІІ-1172 (седем римско за имот планоснимачен номер хиляда сто седемдесет и две), целият с площ 1030 (хиляда и тридесет) кв.м в кв. 89 (осемдесет и девет), отреден "за жилищно строителство" по плана на кв. Банево, гр. Бургас, при граници: северозапад – УПИ VІ-1173 и УПИ ІІІ-1169; североизток – улица; югоизток – VІІІ-1171 и УПИ ІХ-1171; югозапад – УПИ ІІІ-1169, отразен като поземлен имот (ПИ) с идентификатор 07079.705.4072 (нула седем нула седем девет точка седем нула пет точка четири нула седем две), целият с площ 1030 (хиляда и тридесет) кв.м по Кадастралната карта и кадастралните регистри (КККР) на гр. Бургас, при съседи: 07079.705.1809, 07079.705.4017, 07079.705.1171, 07079.705.1173 и 07079.705.1812, за сумата от 1750 (хиляда седемстотин и петдесет) лева, без ДДС.

Приложение: Заявление вх.№94-01-32205/17/10.12.2019г. в Община Бургас; Акт №8988/05.07.2018г. за частна общинска собственост; Скица №15-900546-04.10.2019г., издадена от СГКК-Бургас; скица –извадка от ПУП-ПРЗ; нот. акт № 57, том V, рег. №11371, дело №764 от 20.09.2019г. на Нотариус при БРС; Протокол от 31.01.2020г. на комисията, назначена от Кмета на Община Бургас; Удостоверение за данъчна оценка; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ПЕНКА БУЙНОВА, Началник на отдел ПО 

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС
